ફિલ્મની વાર્તા સત્યઘટના આધારિત છે, પણ અનુરાગ કોઈની ઓળખ છતી કરવા માગતા નથી. ‘એન્ડ ટાઈટલ્સ’માં પરદા પર સંદેશ આવે છે કે શ્રવણકુમારનું પાત્ર જેનાથી પ્રેરિત છે, એ હવે બૉક્સર બનવા માગતા પ્રતિભાશાળી ગરીબ યુવાનોને તાલીમ આપે છે. ભગવાનદાસ મિશ્રાનું પાત્ર જેનાથી પ્રેરિત છે એ માથાભારે રાજકારણી આજે પણ સ્થાનિક બૉક્સિંગ ફૅડરેશનને પોતાના રજવાડાની જેમ ચલાવે છે. કોચ સંજયકુમારનું પાત્ર જેનાથી પ્રેરિત છે એ હજી કોમામાં છે.